En el marc de la Programació universitària de Catalunya, per al curs acadèmic 2010-2011, i per tal d'adequar l'estructura cíclica dels ensenyaments universitaris actuals als requeriments europeus, es preveu la implantació de diversos estudis universitaris oficials de grau a la Universitat Autònoma de Barcelona.
L'adaptació als principis derivats de l'espai europeu d'educació superior implica, també, d'acord amb el Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, l'inici del procés d'extinció progressiva dels estudis universitaris oficials implantats a l'empara de l'ordenament anterior.
De conformitat amb el que estableixen la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; el Reial decret 1393/2007, de 29 de octubre, pel qual s'estableix l'ordenació dels ensenyaments universitaris oficials; el Reial decret 557/1991, de 12 d'abril, de creació i reconeixement d'universitats i centres universitaris; el Decret 258/1997, de 30 de setembre, pel qual es regula la Programació universitària de Catalunya i els procediments de creació o reconeixement i de reordenació de centres docents universitaris i d'implantació d'ensenyaments i els Estatuts de la Universitat Autònoma de Barcelona, amb la proposta del Consell de Govern i amb l'informe favorable del Consell Social de la Universitat Autònoma de Barcelona, a proposta del director general d'Universitats,
S'implanten els estudis universitaris oficials de grau als centres de la Universitat Autònoma de Barcelona, que s'indiquen a l'annex d'aquesta Ordre.
Una vegada establert el caràcter oficial dels títols, el rector o la rectora d'aquesta Universitat sol·licitarà a la persona titular del departament competent en matèria d'universitats l'autorització per a l'inici d'activitats d'aquests estudis amb efectes des de la seva impartició, a l'empara de la normativa vigent.
La implantació d'aquests estudis universitaris oficials de grau implica l'extinció progressiva dels estudis que s'indiquen, també, a l'annex d'aquesta Ordre.
En tot cas, es garantirà el dret de l'estudiantat a finalitzar els ensenyaments d'acord amb el pla d'estudis amb el qual el varen iniciar amb un rendiment acadèmic ordinari, més les convocatòries addicionals previstes a la normativa vigent.
Barcelona, 24 de juliol de 2012
(1) Menció en bioinformàtica (UVic), menció en estadística aplicada a les ciències de la salut (UAB), menció en economia financera (UAB), menció en demografia (UAB) i menció en industria i tecnologia (UVic).
(2) Menció en teoria, anàlisi i crítica audiovisual, menció en creació audiovisual, menció en gèneres i formats audiovisuals, menció en cinema i menció en multimèdia.
(3) Menció en periodisme especialitzat en política i economia, menció en periodisme especialitzat en cultura i societat, menció en anàlisi i planificació de la comunicació, menció en ciberperiodisme i noves plataformes de comunicació.
(4) Menció en teràpia manual, menció en fisioteràpia en neurologia, menció en aprofundiment en fisioteràpia de l'aparell locomotor, menció en aprofundiment en fisioteràpia neurològica, menció en fisioteràpia específica en pediatria, menció en aprofundiment en fisioteràpia de las patologies del tòrax, menció en fisioteràpia específica en l'esport i menció en aprofundiment en fisioteràpia cardio-respiratòria.
(5) Menció en clínica mèdica, menció en cirurgia clínica, menció en laboratori clínic i experimental i menció en salut maternoinfantil.
(6) Menció en psicologia de la salut, menció en psicologia clínica de la infància i l'adolescència, menció en psicologia clínica d'adults, menció en anàlisi i intervenció en psicologia social, menció en psicologia del treball i les organitzacions i menció en anàlisi i intervenció psicoeducatives.
(7) Menció en aprofundiment en producció i sanitat animal, menció en aprofundiment en ciències dels aliments, menció en aprofundiment en medicina i cirurgia animal i menció en experimentació en ciències biomèdiques.
(8) Menció en programa universitat-empresa i menció en economia.